**Պայմանագիր N° 1001**

Օբյեկտների հակահրդեհային անվտանգության տագնապի ազդարարման ինքնաշխատ համակարգից հրդեհի տագնապի ազդանշանը ՀՀ Ներքին գործերի նախարարության ՀԴԿ փոխանցման ծառայությունների մատուցման

ք․Երևան 17.12.2024թ․

<<Սմառթ>> ՍՊԸ-ն (այսուհետ նաև՝ Օպերատոր), ի դեմս տնօրեն Արմեն Մկրտչյանի, ով գործում է ընկերության կանոնադրության հիման վրա, մի կողմից, և firm\_nameն (այսուհետ նաև՝ Բաժանորդ), ի դեմս role\_id ceo\_name, ով գործում է ընկերության կանոնադրության հիման վրա, մյուս կողմից (այսուհետ նաև՝ Կողմեր), կնքեցին սույն պայմանագիրը (այսուհետ նաև՝ Պայմանագիր)՝ հետևյալի մասին․

**Պայմանագրում օգտագործված հասկացությունները**

**Նախարարություն**-Հայաստանի Հանրապետության Ներքին գործերի նախարարություն։

**ՀԴԿ**-Նախարարությունում գործող հերթապահ-դիսպետչերական կենտրոն, որը բաղկացած է Օպերատորի կողմից տրամադրվող ծրագրային ապահովումից, օպերատորի և ադմինիստրատորի աշխատանքային տեղի հավաքածուից։

**Ներօբյեկտային սարք**- Ներօբյեկտային հրդեհի տագնապի ազդանշանի փոխանցման ինքնաշխատ սարք։

**Մոնիտորինգային համակարգ**-Օպերատորի համակարգչյային սարքավորման (սերվերի) մեջ տեղադրված ծրագրային ապահովում՝ օբյեկտում գոյություն ունեցող հակահրդեհային անվտանգության տագնապի ազդարաման ինքնաշխատ համակարգից հրդեհի տագնապի ազդանշանը Նախարարության ՀԴԿ փախանցման համար։

**Ծառայություններ**- օբյեկտում գոյություն ունեցող հակահրդեհային անվտանգության տագնապի ազդարարման ինքնաշխատ համակարգից հրդեհի տագնապի ազդանշանը GSM/GPRS կապի միջոցներով Նախարարության ՀԴԿ փոխանցման ծառայություններ:

**Սարքավորում**-օբյեկտում գոյություն ունեցող հակահրդեհային անվտանգության տագնապի ազդարարման ինքնաշխատ համակարգին համակցվող Օպերատորի համակարգչային սարքավորմանը (սերվերին) տեղեկատվություն հաղորդող GPRS-**GSM սարք**։ Այն նախատեսված է օբյեկտում գոյություն ունեցող հակահրդեհային անվտանգության տագնապի ազդարարման ինքնաշխատ համակարգից հրդեհի տագնապի ազդանշանը GSM/GPRS կապի միջոցներով մոնիտորինգային համակարգին փոխանցման համար։ Սարքը մոնտաժվում է Օբյեկտում հրդեհի բռնկման վերաբերյալ առավել արագ ազդանշան ստանալու և համապատասխան մարմինների կողմից հրդեհաշիջում կատարելու նպատակով։

**SIM քարտ**-մոնիտորինգային համակարգին Բաժանորդին Սարքավորման հասանելիությունը ապահովող քարտ**։**

**1. Պայմանագրի առարկան և հիմնական պայմանները**

**1.1.** Օպերատորը պարտավորվում է իրեն պատկանող ,Monitoringե համակարգի միջոցով մատուցել Բաժանորդին՝ սեփականության, վարձակալության կամ ՀՀ օրենսդրությամբ նախատեսված այլ իրավունքով պատկանող, օբյեկտում գոյություն ունեցող հակահրդեհային անվտանգության տագնապի ազդարարման ինքնաշխատ համակարգից հրդեհի տագնապի ազդանշանը GSM/GPRS կապի միջոցներով Նախարարության ՀԴԿ փոխանցման ծառայություններ, իսկ Բաժանորդը պարտավորվում է վճարել Ծառայությունների դիմաց Պայմանագրով սահմանված կարգով, չափով և ժամկետներում։

**1.2.** Օպերատորը, Պայմանագրի պայմաններին համապատասխան, իրականացնում է օբյեկտում գոյություն ունեցող հակահրդեհային անվտանգության տագնապի ազդարարման ինքնաշխատ համակարգին սարքավորման/ների համակցումը և միացումը մոնիտորինգային համակարգին և կազմում դրա վերաբերյալ ակտ։

**1.3.** Պայմանագրի գինը և վճարման պայմանները նշված են Պայմանագրի 3-րդ գլխում։

**1.4.**Սույն Պայմանագրով նախատեսված Ծառայությունների մատուցումը Բաժանորդի նախաձեռնությամբ կարող է կասեցվել առավելագույնը 12 (տասներկու) անընդմեջ ամիս ժամկետով։ Կասեցման ժամանակահատվածը չի ներառվում Պայմանագրի 1.5. կետում նշված ժամանակահատվածի մեջ:

**1.5.** Բաժանորդը պարտավորվում է 12 ամիս ժամկետով օգտվել Օպերատորի Ծառայություններից: Այն դեպքում, երբ Բաժանորդը նախքան 12 ամիսը լրանալը նախաձեռնում է Պայմանագրի միակողմանի դադարեցում, ապա պարտավորվում է Օպերատորին վճարել հրաժարագին մնացած ամիսների Բաժանորդային վարձի հանրագումարի չափով։

**2. Կողմերի իրավունքներն ու պարտականությունները**

**2.1. Օպերատորի պարտականությունները**

**Օպերատորը պարտավոր է՝**

**2.1.1.** Պայմանագրի կնքման պահից Բաժանորդին մատուցել Ծառայություններ Պայմանագրի պայմաններին համապատասխան և իրականացնել օբյեկտում գոյություն ունեցող հակահրդեհային անվտանգության տագնապի ազդարարման ինքնաշխատ համակարգին սարքավորման/ների համակցումը և միացումը մոնիտորինգային համակարգին։

**2.1.2**. Բաժանորդին տրամադրել խորհրդատվություն մատուցվող Ծառայությունների վերաբերյալ։

**2.1.3**. Պայմանագրով սահմանված ժամկետներում և կարգով Բաժանորդին ներկայացնել մատուցված Ծառայությունների դիմաց վճարման հաշիվ-ապրանքագիր։

**2.1.4**. Բաժանորդի պահանջով վերացնել կատարված Աշխատանքների և մատուցվող Ծառայությունների թերությունները։

**2.1.5**. Իր կողմից մոնտաժված Ներօբյեկտային սարքի համար տրամադրել երաշխիք՝ 1 /մեկ/ տարի ժամկետով։ Հետերաշխիքային սպասարկումն իրականացվում է վճարովի հիմունքներով՝ կախված կատարվող աշխատանքի ծավալից և ինքնարժեքից։

**2.1.6.** Ապահովել **ՀԴԿ-ից** և **Ներօբյեկտային սարքից** բաղկացած ապարատածրագրային միջոցների հավաքածուի անխափան աշխատանքը։

**2.1.7.** *Պայմանագրով* սահմանված Ծառայությունը մատուցել շուրջօրյա։

**2.1.8.** *Բաժանորդի* ցանկության դեպքում՝ *Կողմերի* փոխադարձ համաձայնությամբ վերջինիս օգտագործման իրավունքով տրամադրել *Ներօբյեկտային սարք*։

**2.2. Oպերատորի իրավունքները։**

**Օպերատորն իրավունք ունի՝**

**2.2.1.** Կասեցենել կամ դադարեցնել Ծառայությունների մատուցումը՝ մատուցված Ծառայությունների դիմաց *Բաժանորդի* կողմից Պայմանագրով սահմանված ժամկետում վճարումներ չկատարելու դեպքում։

**2.2.2.** *Բաժանորդից* պահանջել Ծառայությունների դիմաց ժամանակին և ամբողջական վճարում։

**2.2.3.** Մոնիտորինգային համակարգի պրոֆիլակտիկ և այլ ռեգլամենտային աշխատանքների ընթացքում դադարեցնել մատուցվող Ծառայությունները։

**2.2.4.** Շուկայում մրցակցային իրավիճակի փոփոխվելու /նաև այն ծառայությունների սակագների փոփոխվելու դեպքում, որոնցից օգտվում է Օպերատորը Ծառայությունները մատուցելիս/ դեպքում փոփոխել սակագները, Ծառայությունների մատուցման պայմանները, ժամկետներն ու վճարման կարգը՝ այդ մասին *Բաժանորդին* նախապես տեղեկացնելով ոչ ուշ, քան փոփոխությունները կատարելուց 15 օր առաջ։

**2.2.5.** Մուտք գործել Օբյեկտ՝ Պայմանագրով սահմանված պարտավորությունների իրականացման համար։

**2.3. Բաժանորդի պարտականությունները։**

**Բաժանորդը պարտավոր է․**

**2.3.1․** Ծառայությունների մատուցման շրջանակներում *Օպերատորի* կողմից տեղադրված սարքավորումներն օգտագործել միայն ըստ նպատակային նշանակության։

**2.3.2.** Պայմանագրով սահմանված ժամկետներում և չափով կատարել Ծառայության դիմաց վճարումը։ *Բաժանորդի* վճարելու պարտավորությունը համարվում է կատարված՝ գումարը *Օպերատորի* բանկային հաշվում մուտքագրվելու պահից։

**2.3.3․** *Օպերատորի*ն ներկայացնել բանկային տվյալներ, իրավաբանաական և փաստացի գտնվելու վայրի հասցեներ, օբյեկտի հատակագիծ, իսկ առկայության դեպքում նաև հատակագծի վրա տագնապի ազդարարման ինքնաշխատ համակարգի գծագրված տեղաբաշխման սխեմա, տվիչների տեղաբաշխման սխեմա, օբյեկտի հրշեջ ծորակների տեղաբաշխման, հրդեհաշիջման համակարգի և տարահանման սխեմաները, օբյեկտի հրդեհային անվտանգության պատասխանատու անձի կոնտակտային տվյալներ, ինչպես նաև այլ տեղեկություններ, որոնք անհրաժեշտ են ծառայությունը մատուցելու համար, իսկ դրանց փոփոխվելու դեպքում՝ այդ մասին ողջամիտ ժամկետում հայտնել *Օպերատորին*։

**2.3.4.** Ապահովել մատուցվող Ծառայությունների համար օգտագործվող սարքավորման/ների սարքինությունն ու պահպանությունը։

**2.3.5․ Բաժանորդը պարտավորվում է հակահրդեհային անվտանգության տագնապի ազդարարման** ինքնաշխատ համակարգը և նրան համակցված սարքավորումները ապահովել անխափան սնուցման աղբյուրներով։

**2.3.6․** *Բաժանորդը* պարտավորվում է՝ չապամոնտաժել և չտեղադրել սարքը այլ օբյեկտում, չթույլատրել երրորդ անձանց պատճենել կամ հանել տեղեկատվություն Սարքավորումից կամ նրա կազմի մեջ մտնող SIM քարտ/եր/ից, չպատրաստել SIM քարտի կրկնօրինակ կամ Սարքավորման համանման տարբերակ, ինչպես նաև՝ ապահովել SIM քարտի ու Սարքավորման անհասանելիությունը երրորդ անձանց, ապահովել օբյեկտի/ների/ լարման ստաբիլություն և սարքինություն։

**2.3.7․** *Օպերատորին* անհապաղ տեղեկացնել սարքավորման կորստի կամ վնասվածքի մասին, ինչպես նաև այլ իրավիճակների մասին, որոնք խոչնդոտում են Ծառայությունների մատուցմանը։

**2.3.8․** *Բաժանորդը* պայմանագրի ավարտից հետո 5/հինգ/ աշխատանքային օրվա ընթացքում պարտավորվում է ապահովել համապատասխան մասնագետ/ներ/ի /անվտանգության ինժեներ/ մուտքը տարածք /օբյեկտ/՝ սարքի ապամոնտաժումն իրականացնելու նպատակով։

**2.3.9․** *Բաժանորդը* ներքոնշյալ սարքերի կորստի կամ ֆիզիկապես վնասվածքի դեպքում պարտավորվում է վճարել սարքի ամբողջական արժեքի չափով /յուրաքանչյուր սարքի համար 50000 /հիսուն հազար/ ՀՀ դրամ։

**2.3.10․** Սարքերի հետ տրված SIM քարտերի կորստի դեպքում *Բաժանորդը* պարտավորվում է վճարել SIM քարտերի հաշիվների վրա գոյացած ամբողջ գումարը։

**2.3.11․** Արգելվում է համակարգի կամ նրա մաս կազմող տարրերի ցանկացած ձևի կրկնօրինակումը, տեխնոլոգիական զննումը, փոփոխումը և այլ արտադրանքի ստեղծումը՝ հիմնված համակարգի, նրա մասերի կամ նրանում տեղ գտած տեխնիկական լուծումների վրա։

**2.3.12․** Կատարել *Օպերատորի* կողմից Պայմանագրով սահմանված պարտավորություների կատարման անհրաժեշտությամբ ծագած բոլոր բանավոր և գրավոր հրահանգները։

**2.4.** **Բաժանորդի իրավունքները**

**Բաժանորդն** իրավունք ունի

**2.4.1.** *Օպերատորից* պահանջել կատարել պայմանագրով ստանձնած պարտավորությունները՝ համաձայն Պայմանագրի պայմանների։

**2.4.2.** Պահանջել Ծառայության մատուցման ընթացքում Օպերատորի կողմից թույլ տրված թերությունների վերացում։

**3**. **Ծառայությունների գինն ու վճարման պայմանները**

**3.1.** *Օպերատորի* կողմից յուրաքանչյուր օբյեկտի մասով մատուցվող Ծառայությունների ամսական վճարը կազմում է price deta , որը ներառում է պայմանագրի 1.1. կետում նշված Ծառայությունների արժեքը և ՀՀ օրենսդրությամբ սահմանված հարկերը, տուրքերը և այլն։

**3.2.** Պայմանագրի գինը *Բաժանորդը* վճարում է *Օպերատորին* պայմանագիրն ուժի մեջ մտնելու օրվանից սկսած յուրաքանչյուր ամիս՝ մինչև տվյալ հաշվետու ժամանակահատվածի վերջին աշխատանքային օրվան հաջորդող ամսվա 15/տասնհինգ/-ը։

**3.3.** *Օպերատորի* կողմից յուրաքանչյուր ամսվա ընթացքում մատուցված Ծառայությունների հաշիվը ներկայացվում է *Բաժանորդին*՝ ընթացիկ ամսվա վերջին օրվանից մինչև հաջորդ ամսվա 15-ը ընկած ժամանակահատվածում՝ ՀՀ օրենսդրությամբ նախատեսված կարգով էլեկտրոնային հարկային հաշիվ ներկայացնելու տեսքով՝ փոխադարձ ընդունելի այլ եղանակով /e-invoicing ծրագրի միջոցով և այլն/։

**3.4.** Այն դեպքում, երբ *Բաժանորդը* չի ստանում Ծառայություն իրենից կախված պատճառներով և այդ պատճառների կամ հանգամանքների մասին գրավոր չի տեղեկացնում *Օպերատորին*, ապա *Բաժանորդը* չի ազատվում Պայմանագրի 3․1 կետով նախատեսված վճարման պարտականությունից։

**3.5.** *Բաժանորդը* Պայմանագրով նախատեսված վճարումները կատարում է անկանխիկ՝ դրամական միջոցները *Օպերատորի* հաշվարկային հաշվին փոխանցելու միջոցով։

**3.6.** Այն դեպքում, երբ Ծառայությունը չի մատուցվում *Բաժանորդին* *Օպերատորի* մեղքով, ապա *Բաժանորդն* ազատվում է Պայմանագրով նախատեսված վճարումների պարտավորությունից այն ամիսների համար, որոնց ընթացքում Ծառայություն չի մատուցվել։

**4. Կողմերի պատասխանատվությունը**

**4.1.** Օպերատորը Բաժանորդի առաջ պատասխանատվություն է կրում Պայմանագրային պարտավորությունները չկատարելու կամ թերի կատարելու, Ծառայությունների մատուցման հայտարարված որակը չապահովելու, Ծառայության մատուցման ժամկետների և առաջացած թերությունները վերացնելու ժամկետների խախտման՝ համաձայն ՀՀ օրենսդրության և Պայմանագրի։

**4.2.**Օպերատորը չի կրում պատասխանատվություն մատուցվող Ծառայությունների որակի համար այն դեպքում, երբ որակի անկումը կախված է երրորդ անձանց գործողություններից կամ գործունեությունից կամ անգործությունից։

**4.3.** Օպերատորը ոչ մի դեպքում պատասխանատվություն չի կրում Բաժանորդին հրդեհի հետևանքով կամ որևէ այլ կերպ պատճառված վնասի համար։

**4.4.**Բաժանորդը Պայմանգրով սահմանված պարտավորությունները չկատարելու կամ թերի կատարելու դեպքում Օպերատորի առաջ պատասխանատվություն է կրում և պարտավոր է ամբողջությամբ հատուցել պատճառած վնասը։ Օպերատորն իրավունք ունի հնարավոր վնասներն ու կորուստը նվազեցնելու նպատակով դադարեցնել մատուցվող Ծառայությունները, միաժամանակ Բաժանորդին տեղեկացնելով մատուցվող Ծառայությունների ընդհատման մասին, եթե Բաժանորդի գործողություններն ակնհայտորեն ուղղված են Օպերատորին կամ երրորդ անձանց վնաս հասցնելուն։

**4.5.**Բաժանորդը, Ծառայությունների մատուցման համար անհրաժեշտ սարքավորման/ների/ կորստի, գողացված լինելու կամ այլ պատճառով բացակայության դեպքում, քանի դեռ Օպերատորին գրավոր կերպով չի տեղեկացրել այդ սարքավորման սպասարկումը դադարեցնելու վերաբերյալ**,**կրում է այդ սարքավորման օգտագործման միջոցով մատուցվող Ծառայությունների դիմաց վճարելու պարտավորությունը։

**4.6.**Բաժանորդի կողմից Պայմանագրի 3.2. կետով նախատեսված ժամկետի խախտման համար Բաժանորդի նկատմամբ յուրաքանչյուր ուշացված օրվա համար կարող է հաշվարկվել տույժ՝ վճարման ենթակա, սակայն չվճարված գումարի 0.05%-ի չափով։

**4.7.**Տույժերի և/կամ տուգանքների վճարումը Կողմին չի ազատում իր Պայմանագրային պարտավորությունները լրիվ կատարելուց։

**4.8.** Ներօբյեկտային համակարգի անսարք լինելու հետևանքով՝ տագնապի կեղծ ազդանշան առաջանալու դեպքում, եթե այդ ազդանշանների թիվը մեկ ամսվա ընթացքում գերազանցել է երկուսը և Նախարարությունը՝ դրանց արձագանքել է հրշեջ մեքենաների առաքմամբ, ապա Բաժանորդը պարտավորվում է Օպերատորին վճարել տուգանք՝ երկու կեղծ ազդանշանին հաջորդած յուրաքանչյուր կեղծ ազդանշանի համար 10000 (տաս հազար) ՀՀ դրամի չափով։

**4.9.** Օբյեկտի մակերեսի, նշանակության, առանձնահատկությունների մասին ոչ ճշգրիտ տեղեկատվություն հաղորդելու դեպքում այդ տեղեկությունների առաջացրած հետևանքները և ամբողջ ռիսկը կրում է Բաժանորդը։

**5. Մատուցվող ծառայությունների որակը**

**5.1.** Օպերատորը երաշխավորում է մատուցվող ծառայություների որակն այն դեպքում, երբ Բաժանորդը պահպանում է Սարքավորման պահպանման և շահագործման վերաբերյալ պահանջները, ապահովում է Սարքավորման աշխատունակությունն ու սարքինությունը։

**5.2.** Ծառայությունների մատուցման որակը կապված է Բաժանորդի Սարքավորման՝ օբյեկտի կարգավիճակի, տագնապների, սնուցման լարման առկայության և այլ ազդանշանների ընդունման, և տվյալները բջջային օպերատորի GSM ցանցով փոխանցման հետ, որոնք ռադիոալիքների տարածման բնական պայմաններում, այդ թվում՝ շինություններին մոտ կամ նրանց ներսում, թունելներում, նկուղային կամ այլ գետնանցումային վայրերում գտնվելու, տեղանքի ռելիեֆի կամ շինության առանձնահատկություններից, մետեորոլոգիական, գեոմագնիսական և այլ պատճառներով կարող են վատանալ, ընդհատվել կամ ուղեկցվել խանգարումներով։

**5.3.** Օպերատորը մատուցվող ծառայությունների որակի համար պատասխանատվություն չի կրում այն դեպքերում, երբ որակի վատթարացումը հետևանք է երրորդ անձանց գործողությունների կամ գործունեության կամ անգործության, այդ թվում՝ բջջային օպերատորի և ինտերնետ մատուցող կազմակերպությունների  ցանցերում ընդհատումների, GSM ցանցի տվյալների փոխանցման թողարկման համալարումների փոփոխման, սնուցման 220 Վոլտ ցանցային լարման բացակայության կամ հաճախակի պարբերականությամբ ընդհատումների և այլ դեպքերում։

**6. Անհաղթահարելի ուժով պայմանավորված հանգամանքներ**

**6.1**. Պայմանագրով սահմանված պարտականությունները չկատարելու կամ թերի կատարելու դեպքում Կողմերից ոչ մեկը պատասխանատվություն չի կրում, եթե դրա պատճառ է հադնդիսացել անհաղթահարելի ուժը, այսինք՝ արտակարգ և տվյալ պայմաններում չկանխվող իրավիճակը։ Այդպիսի իրավիճակներից են հայտարարված կամ փաստացի պատերազմը, շրջափակումը, էմբարգոն, համաճարակը, երկրարժը, ջրհեղեղը, պետական, տեղական ինքնակառավարման մարմինների ակտերը և այլն։

**6.2.** Իրավասու մարմնի կողմից տրված փաստաթուղթը հանդիսանում է անհաղթահարելի ուժով պայմանավորված հանգամանքների գոյության և շարունակական լինելու բավարար ապացույց, այն դեպքում, երբ այդ նույն անհաղթահարելի ուժի պատճառով չի խոչընդոտվել համապատասխան իրավասու մարմնի գործունեությունը։

**6.3**. Անհաղթահարելի ուժով պայմանավորված հանգամանքների բերումով իր պարտականությունները չկատարող կողմը պարտավոր է անմիջապես տեղեկացնել մյուս կողմին առաջացած խոչընդոտի և դրա՝ պայմանագրային պարտավորությունների կատարման վրա ազդեցության մասին։

**6.4.** Եթե անհաղթահարելի ուժով պայմանավորված հանգամանքները շարունակվում են ավելի քան 30 օր, Կողմերն իրավունք ունեն փոխադարձ հաշվարկ կատարելուց հետո Պայմանագիրը լուծել

։

**7. Պայմանագրի փոփոխում և լուծումը**

**7.1.** Օպերատորն իրավասու է փոփոխել մատուցվող Ծառայությունների կանոններն ու պայմանները՝ այդ մասին Բաժանորդին տեղեկացնելով գրավոր կերպով։ Բաժանորդի կողմից Պայմանագրի պայմանների միակողմանի փոփոխում չի թույլատրվում։

**7.2.**  Պայմանգրով ցանկացած փոփոխություն կատարվում է փոխադարձ համաձայնությամբ Պայմանգրի անբաժանելի մաս հանդիսացող լրացուցիչ Համաձայնագրի 2 /երկու/ օրինակից գրավոր կնքելու միջոցով։

**7.3.** Կողմերից յուրաքանչյուրն իրավունք ունի միակողմանիորեն լուծել Պայմանագիրը՝ այդ մասին մյուս կողմին գրավոր կերպով տեղեկացնելով ոչ պակաս, քան Պայմանագիրը լուծելուց 30/երեսուն/ օր առաջ։

Բաժանորդի կողմից Պայմանագիրը լուծվելու դեպքում, եթե դա տեղի է ունեցել մինչև հաշվարկային ժամանակահատվածի ավարտը, Պայմանագրով նախատեսված վճարումները ամբողջովին ենթակա է վճարման։

**8. Վեճերի լուծման կարգը**

**8.1**. Կողմերի միջև Պայմանագրի հիման վրա ծագած պարտավորաիրավական հարաբերությունների կապակցությամբ առաջացած վեճերը լուծվում են բանակցությունների միջոցով։

**8.2.** Բանակցությունների ժամանակ համաձայնության չգալու դեպքում վեճերը ենթակա են լուծման ՀՀ օրենսդրությամբ սահմանված կարգով։

**9. Եզրափակիչ դրույթներ**

**9.1.** Պայմագիրն ուժի մեջ էմտնում **17.12.2024թ․**․**-**ին և գործում է մինչև 17․12․2025թ․-ը։ Եթե Կողմերը նշված ժամկետի ավարտից առնվազն մեկ ամիս առաջ չեն տեղեկացնում միմյանց Պայմանագիրը դադարեցնելու մասին, ապա պայմանագրի ժամկետը համարվում է երկարաձգված անորոշ ժամկետով՝ նույն պայմաններով։

**9.2.**Կողմերի միջև ստորագրված և կնիքով վավերացված հավելյալ համաձայնությունները և Պայմանագրի հավելվածները հանդիսանում են Պայմանագրի անբաժանելի մասը և գործում են Կողմերի կնքելու/ստորագրելու/ պահից մինչև Պայմանագրի գործողության ավարտը, եթե նրանց բովանդակությունից կամ պարունակությունից այլ բան չի բխում, կամ որոշված չէ Կողմերի միջև։

**9.3.** Պայմանագրի հետ կապված վեճի կապակցությամբ հարուցված դատական և/կամ վարչական վարույթը չի ազատում կողմերին այն պարտավորությունների կատարումից, որոնք որևէ առնչություն չունեն տվյալ վեճի հետ, բացառությամբ ՀՀ օրենսդրությամբ նախատեսված դեպքերի։

**9.4.** Պայմանագրից ծագած կողմի վճարային պարտավորությունը չի կարող դադարել այլ պայմանագրից ծագած՝ հակընդդեմ պարտավորության հաշվանցով, առանց կողմերի գրավոր և կնիքով հաստատաված համաձայնության։

**9.5.** Պայնմագիրը պարտադիր է Կողմերի իրավահաջորդների համար՝ այն պայմաններով, ինչ նախատեսված է պայմանագրով, բացառությամբ այն դեպքերի, երբ ՀՀ օրենսդրությունը կամ Կողմերը այլ բան չեն սահմանում։

**9.6.** Պայմանագրով չկարգավորված իրավահարաբերությունները կարգավորվում են ՀՀ օրենսդրությամբ։

**9.7.** Պայմանագիրը կազմված է 5/հինգ/ էջից, 2/երկու/ օրինակով, յուրաքանչյուր կողմին տրվում է մեկական օրինակ, որոնք ունեն հավասար իրավաբանական ուժ։

**9.8.** Կողմերը սույնով համաձայնում են, որ ընդունում են Կողմերի միջև՝ վերջիններիս սույն Պայմանագրում նշված էլեկտրոնային հասցեների հետադարձ հաստատման ստացմամբ փոխանակված փաստաթղթերի սքանավորված տարբերակները, որպես բնօրինակ, դրանց՝  Պայմանագրի գործողության ժամանակահատվածում հետագա փոխանակման պայմանով։

**10. Կողմերի վավերապայմանները**

|  |  |
| --- | --- |
| **Օպերատոր** | **Բաժանորդ** |
| <<Սմառթ>> ՍՊԸ  Իրավ․հասցե՝ ՀՀ, ք․ Վանաձոր, Աղայան փ․ / Շ / 78/1 / Բն․7  ՀՎՀՀ 06973829  Ամերիա բանկ ՓԲԸ  ՀՀ 1570047599065900  info[@smartsec.am](mailto:smart@mail.ru)  հեռ․ 060808010  տնօրեն՝  Ա․Մկրտչյան \_\_\_\_\_\_\_\_\_\_\_\_\_\_\_\_\_ | firm\_name  Իրավ․հասցե՝ ՀՀ, i\_region, i\_marz\_id, i\_address  ՀՎՀՀ hvhh  firm\_bank  ՀՀ hashiv  firm\_email  հեռ․ 060808010  role\_id՝  ceo\_name\_\_\_\_\_\_\_\_\_\_\_\_\_\_\_\_\_\_\_\_\_\_\_ |